**Krimet naziste ndaj shqiptarëve**

 Në sintezën e Luftës së Dytë Botërore nuk mund të anashkalohen krimet gjermane që erdhën si pasojë e pushtimit te Polonisë, Danimarkës, Norvegjisë, Francës, Luksemburgut, Holandës, Belgjikës, Jugosllavinsë, Greqisë, Bashkimit Sovjetik etj. Nazistët u përpoqën dhe morën në dorë edhe Shqipërinë e okupuar, populli i së ciles nuk i shpëtoi makinerisë skllavëruese hitleriane.

 Despotizmi i armiqve të huaj kishte zënë rrënjë që prej shumë kohësh në Shqipëri. Pa u gdhirë mirë dita e 9 shtatorit 1943 trupa të shumtë furishëm filluan të futeshin në qytetet kryesore e bregdetin shqiptar duke pushtuar krejt vendin. Pikërisht këto ngjarje përbënin gjenezen e krimeve naziste që pësoi vendi ynë. Shqipëria ishte nje vend i lakmuar për shkak të pozicionit të saj në ngushticën detare të Otrantos, në anën tjetër të së cilës ndodheshin forcat anglo-amerikane. Megjithatë Shqipëria ishte e shqiptarëve dhe ata kurrsesi nuk mund të pranonin përsëri pushtimin e vendit nga tiranët e pamëshirshëm. Forcat e Frontit Anti Fashist Nacional-Çlirimtar thonin: “Goditeni armikun kudo që ai ndodhet. Erdhi dita që të rrëmbeni armët e të luftoni kundër zgjedhës së huaj, zgjedhës së Gjermanisë”. Gjermania duke mos dashur që ti prekeshin interesat që kishte nga pushtimi i një vendi si Shqipëria ndërmori veprime konkrete kundër Forcave Nacional-Çlirimtare e partizanëve të cilët kërkonin me ngulm çlirimin e vendit.

 Egërsia e zbatimit të ideologjisë gjermane e bazuar në racizëm dhe antisemitizëm bënë që veprimet konkrete te ndërmarra të bazoheshin në ekzekutime , skllavërime e torturime. Elie Wiesel një i mbijetuar i holokaustit ka thënë : “Për të vdekurit dhe të gjallët ne duhet të dëshmojmë”. Dëshmitë tronditëse të shqiptarëve janë të shumta , ndër to edhe 8 historitë mbijetuese nga kampi Mauthausen në Austri. Për Stefan Kondurin kalvari i vuajtjeve e torturimeve nuk kishte fund. Dhimitër Simoni përfundoi në këtë kamp ku pothuajse të gjithë u pushkatuan , u hodhën në krematorë dhe gjetën vdekjen. Ahmet Cekaj, malësori nga Tropoja pohon se gjashtë muajt e fundit çdo ditë aty pushkatoheshin 10 veta. Ai ishte nga ata që e përjetoi plotësisht torturën e punës çnjerëzore në këtë kamp. “Na çonin në punë, punë koti me hap tunele këtu, punë vetëm për të na stërmunduar, pasi nuk të conin gjëkund ato tunele”- tregon ai. Abdulla Krutani nga Tirana, ishte një djalosh 16-17 vjeçar kur u arrestua nga forcat gjermane . “Vuajtja e urisë nisi që në udhëtimin me tren – tregon Abdullai, – mbaj mend që zgjasnim duart se binte shi jashtë dhe i lagnim për të pirë ujë. Mbërritja në kampin Mathausenit, ka qenë një tmerr”. Vangjel Doni, i lindur në 1928 në fshatin Milgu të Gjirokastrës ishte vetëm 16 vjec kur doli korrier partizan, dhe gjatë një operacioni u zu nga forcat gjermane. Në burgun e Mauthausenit kaloi gati 9 muaj, ku provoi torturat çnjerëzore, kryesisht urinë dhe punën e mundshme për vdekje. Vëllezërit Agalliu, fatkeqësisht si Beqirin dhe Mehmetin gjermanët i arrestuan në vitin 1943. Të dy bashkë i internuan në kampin e përqëndrimit në Mauthauen. Beqiri nuk mundi të dalë i gjallë andej pasi u dogj në krematorium, ndërsa i vëllai i tij Mehmeti u hodh nga treni teksa transportohej për në një nënkamp tjetër. Ai arriti të arratisej, gati në fund të luftës, kur dhe gjermanët ishin si të trullosur nga humbjet. Pra Mehmeti arriti të kthehej gjallë në atdhe, dhe të rrëfente historitë e tmerreve në Mauthausen.

 Nëpërmjet rrëfimeve e dëshmive të të burgosurve faktojme se gjithcka nuk është aspak utopike por e vërtetë. Vuajtjet , internimet , e njollat e gjakut rëndojnë mbi hitlerianët që në mënyrë të padiskutueshme kanë kryer krime naziste ndaj shqiptarëve.

Soira Gjevori Mahir Domi, Elbasan